पांच फर्मों पर 5 आयकर टीमों ने की सर्वे की कार्रवाई
अजमेर | आयकरविभाग की इंटेलिजेंस एंड क्रिमिनल इन्वेस्टिगेशन विंग (आईएमसीआई) द्वारा अजमेर रेंज के बैंकों से जुटाई गई जानकारी के आधार पर आयकर सर्वे की कार्रवाई जारी है। आयकर विभाग की पांच अलग-अलग टीमों ने मंगलवार को अजमेर शहर में 3, किशनगढ़ में 1 आैर पुष्कर में 1 फर्म पर सर्वे की कार्रवाई को अंजाम दिया।
शेष| पेज 6
पांचोंफर्मों के दस्तावेज खंगाले गए। दस्तावेजों से आय के ब्यौरे का वेरिफिकेशन किया जा रहा है। इससे पूर्व आयकर विभाग ने 4 फर्मों पर सर्वे की कार्रवाई की थी।
आयकर विभाग ने पिछले दिनों अजमेर जिले के 315 बैंकों आैर भीलवाड़ा के बैंकों से यह जानकारी जुटाई थी कि कौन से खाताधारक ऐसे हैं, जिनके खातों में एकाएक लाखों-करोड़ों रुपए जमा कराए गए हैं। इसके बाद आईएमसीआई द्वारा नोटिस जारी करने की कार्रवाई शुरू की गई। इस जानकारी के बाद आयकर विभाग अब चिह्नित फर्म पर कार्रवाई कर रहा है। अजमेर शहर में पेट्रोल पंप कारोबारी, पोल्ट्री फर्म कारोबारी सहित एक अन्य के खिलाफ कार्रवाई की गई, जबकि किशनगढ़ में मार्बल कारोबारी पर शिकंजा कसा गया। इसी तरह पुष्कर में भी एक फर्म पर कार्रवाई की गई। इससे पूर्व केकड़ी में एक आैर अजमेर में अलग-अलग तीन फर्मों पर आयकर विभाग की ओर से सर्वे की कार्रवाई की जा चुकी है।
hin_Deva hin_Deva hne_Deva hin_Deva hin_Deva